
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Χωροθέτηοη και οικιστική καταλληλότητα έκτασης ιδιοκτησίας Δη- 
μητρίου και Κυριακής Γιαυνουλάκη και «Δ. Γιαννουλάκης Α.Ε.» 
στην περιοχή «ΠΥΡΓΟΣ» της Κοινότητας Αχλάδας (Ν. Ηρα¬ 
κλείου).. 1 

Έγκριση ρυμοτομικού σχεδίου τμήματος της εντός ορίων περιοχής 

του οικισμού Νέας Κοτύλης Ν. Καστοριάς. 2 

Τροποποίηση ρυμοτομικού σχεδίου που αφορά την μετατόπιση του 
δρόμου μεταξύ των ΟΤ 35 και του ΚΧ σε συνέχεια του ΟΤ 31 

του οικισμού Μακρυγιάλου Ν. Πιερίας. 3 

Τροποποίηση ρυμοτομικού σχεδίου που αφορά τη μείωση της ΠΧ 
στο ΟΤ 323α της πόλης Κατερίνης Ν. Πιερίας. 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

ΑριΟ. 58895/3003 (1) 

Χωροθέτηοη και οικιστική καταλληλότητα έκτασης ιδιοκτησίας Δημη- 
τρίου και Κυριακής Γιαννουλάκη και «Δ. Γιαννουλάκης Α.Ε.» στην 
περιοχή «ΠΥΡΓΟΣ» της Κοινότητας Αχλάδας (Ν. Ηρακλείου). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των παρ. 1, 2, 3 και 4 του άρθρου 29 του Ν.1947/ 
1991 «Απλούστευαη φορολογικών διαδικασιών και άλλες ρυθμίσεις» 

(Α' 70). 

2. Τις διατάξεις του άρθρου 1 της 71076/7351/24.6.1991 από¬ 
φασης του Υπουργού Χωροταξίας, Οικισμού και Περιβάλλοντος (Β’ 
492). 

3. Την υπ’ αριθ. 85485/9683/29.8.1991 αίτηση των Δημ. και Κ. 
Γιαννουλάκη και της Α.Ε. Γιαννουλάκης. 

4. Την υπ’ αριθ. 25583/27.8.1991 δήλωση των αιτούντων ενώ¬ 
πιον του Συμβολαιογράφου Ηρακλείου Ιωάννη Βαρβεράκη. 

5. Το υπ’ αριθ. 16103/1991 έγγραφο της Δ/νσης Γεωργίας Νο¬ 
μαρχίας Ηρακλείου. 

6. Τα υπ’ αριθ. 2542/1991 και 3781/1991 έγγραφα της Δ/νσης 
Δασών Νομαρχίας Ηρακλείου. 

7. Τα υπ’ αριθ. Φ7/7α/3200/1991 και Φ7/7α/3635/1991 έγ¬ 
γραφα της ΚΓ Εφορείας Προϊστορικών και Κλασσικών Αρχαιοτή¬ 
των. 

8. Το υθ’ αριθ. 394/27.9.1991 έγγραφο της 7ης Εφορείας Νεωτέ- 
ρων Μνημείων Περιφέρειας Κρήτης. 

9. Το υπ’ αριθ. 3052/30.9.91 έγγραφο της 13ης Εφορείας Βυζα¬ 
ντινών και Μεταβυζαντινών Μνημείων Κρήτης. 


10. Το υπ’ αριθ. ΔΤΕ/β/95665/3025/1991 έγγραφο της Δ/νσης 
Τοπογραφικών Εφαρμογών και το 1356/4.2.92 υπηρεσιακό σήμα της 
ίδιας Δ/νσης. 

11. Το υπ’ αριθ. 34443/609/1991 έγγραφο της Δ/νσης Οικοδο¬ 
μικών και Κτιριοδομικών Κανονισμών καθώς και το υπ’ αριθ. 68/ 
12384/1991 υπηρεσιακό σημείωμα της ίδιας Δ/νσης. 

12. Το υπ’ αριθ. 90263/4664/1991 έγγραφο της Δ/νσης Χωρο¬ 
ταξίας. 

13. Το υπ’ αριθ. 61947/12214/1991 έγγραφο της Δ/νσης Περι¬ 
βαλλοντικού Σχεδιασμού. 

14. Τα υπόλοιπα στοιχεία του φακέλλου. 

15. Την 75/1991 γνωμοδότηση του Κοινοτικού Συμβουλίου Αχλά¬ 
δας (Ν. Ηρακλείου). 

16. Τις 719/21.11.1991 και 256/22.4.92 γνωμοδοτήσεις του 
Κεντρικού Συμβουλίου Χωροταξίας, Οικισμού και Περιβάλλοντος, 
αποφασίζουμε: 

Α. Εγκρίνεται η χωροθέτηοη και η οικιστική καταληλότητα της 
ενιαίας έκτασης εμβαδού 160 περίπου στρεμμάτων, ιδιοκτησίας Δ και 
Κ. Γιαννουλάκη και της Εταιρείας «Δ. ΓΙΑΝΝΟΥΛΑΚΗΣ Α.Ε.» που, 
βρίσκεται στην περιοχή «ΠΥΡΓΟΣ» της Κοινότητας Αχλάδας (Ν. Ηρα¬ 
κλείου) όπως η έκταση αυτή φαίνεται περικλειόμενη με μαύρη διακε¬ 
κομμένη και εστιγμένη γραμμή στο σχετικό πρωτότυπο υψομετρικό και 
τοπογραφικό διάγραμμα σε κλίμακα 1:2.000 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών με την 
58895/1992 πράξη του και που αντίτυπό του σε φωτοσμίκρυνση δη¬ 
μοσιεύεται με την παρούσα απόφαση, για την εξυπηρέτηση των εξής 
χρήσεων: 

1. Χρήσεις Τοπικού Κέντρου, όπως προσδιορίζονται από το άρθρο 4 
του από 23.2.1987 Π.Δ/τος (Δ' 166) σε ποσοστό 4% της έκτασης. Το 
ποσοστό αυτό δύναται να αυξηθεί ή να μειωθεί κατά το ήμισυ κατά την 
σύνταξη της αντίστοιχης πολεοδομικής μελέτης. 

2. Χρήσεις Τουρισμού - Αναψυχής όπως προσιορίζονται από το άρ¬ 
θρο 8 του παραπάνω Δ/τος, σε ποσοστό 15% της έκτασης. 

Το ποσοστό αυτό δύναται να αυξηθεί ή να μειωθεί κατά το ήμισυ μετά 
από τεκμηρίωση κατά την σύνταξη της αντίστοιχης πολεοδομικής μελέ¬ 
της. 

3. Χρήσης Αμιγούς Κατοικίας όπως προσδιορίζονται από το άρθρο 2 
του ίδιου ως άνω Δ/τος, στο υπόλοιπο ποσοστό της έκτασης δυναμένου 
να αυξηθεί ή μειωθεί σύμφωνα με τη διακύμανση των παραπάνω ποσο¬ 
στών των λοιπών χρήσεων. 

Β. Οι λοιποί όροι και προϋποθέσεις ορίζονται ως εξής: 

1. Το ποσοστό της έκτασης το οποίο διατίθεται για χώρους κοινόχρη¬ 
στους και κοινωφελών σκοπών, καθώς και τυχόν άλλες σχετικές δε¬ 
σμεύσεις καθορίζεται σε 47% της έκτασης από το οποίο 3% τουλάχι¬ 
στον κατανέμεται στις περιοχές με χρήση αμιγούς κατοικίας. 

Το παραπάνω ποσοστό περιλαμβάνει περιοχές μεγάλης συγκέντρω¬ 
σης κλίσεων άνω του 50% και ζώνη πλάτους περίπου 20 μέτρων κατά 
μήκος του ρέματος που αποτελεί το νότιο όριο του ανατολικού βραχίονα 
της έκτασης (με την επιφύλαξη τυχόν οριοθέτησής του σύμφωνα με το 
άρθρο 6 της 3046/304/30.1.1989 απόφασης του Αναπληρωτή 

Υπουργού Περιβάλλοντος, Χωροταξίας και Δημοσίων Έργων «Κτιριο- 
δομικός Κιχνονισμός» (Δ' 59) όπως ενδεικτικά εμφαίνονται στο ίδιο πα¬ 
ραπάνω διάγραμμα. 

2. Συντελεστής δόμησης: Τριάντα επτά εκατοστά (0,37). 

3. Μέγιστο επιτρεπόμενο ύψος των κτιρίων: Επτά (7,00) μέτρα, το 
οποίο δύναται να προσαυξάνεται κατά ένα και είκοσι (1,20) μέτρα σε πε¬ 
ρίπτωση κατασκευής στέγης, μετρούμενο από το γύρω φυσικό ή δια¬ 
μορφωμένο έδαφος. 

4. Για τυχόν ειδικά κτίρια Τουρισμού (όπως κτίρια συνεδρίων) ή ει¬ 
δικά κτίρια κοινωνικής - αστικής υποδομής (όπως ΔΕΗ, ΟΤΕ) είναι δυ¬ 
νατόν να καθορίζεται ύψος μεγαλύτερο μετά από τεκμηρίωση κατά την 
σύνταξη της πολεοδομικής μελέτης. 

Γ. Για την εκτέλεση έργων οιασδήποτε φύσεως μέσα στην έκταση κα¬ 
θορίζονται ζώνες δόμησης με στοιχεία ΙΑ, ΙΙΒ, ΙΙΙΓ ανάλογα με την γε¬ 
ωλογική καταλληλότητα της περιοχής, όπως παρακάτω: 

1. Ζώνη ΙΑ: Κατάλληλη για δόμηση. 

2. Ζώνη ΙΙΒ: Κατάλληλη για δόμηση με την προϋπόθεση η δόμηση 
να γίνει στο υγιές υπόβαθρο. 

3. Ζώνη ΙΙΙΓ: Περιλαμβάνει τις εξής περιοχής: 

I. Περιοχή ΚΠ1: 

Κατάλληλη για δόμηση υπό τις προϋποθέσεις: 

α) Η θεμελίωση να γίνει στο υγιές βραχώδες υπόβαθρο. 

β) Να εξασφαλιστεί η ευστάθεια των βραχωδών πρανών στα κατάντι 
του ορίου το οποίο καθορίζει η γραμμή του χάρτη για την αποφυγή 
αστοχίας της θεμελίωσης των ανάντι του ορίου αυτού οικοδομών. 

II. Περιοχή ΚΠ2: 

Κατάλληση για δόμηση υπό τις εξής προϋποθέσεις: 

α) Η θεμελίωση να γίνει στο υγιές βραχώδες υπόβαθρο. 

β) Σύνταξη γεωλογικής - γεωτεχνικής έρευνας ή γνωμάτευσης κατά 
περίπτωση για 

- την εξασφάλιση της θεμελίωσης από αστοχία οφειλόμενη σε θραύση 
και ολίσθηση της βραχομάζας έδρασης της θεμελίωσης, 

- την εξασφάλιση της ευστάθειας των ανάντι ή κατάντι των δομικών 
έργο» οποιοσδήποτε τεχνητών πρανών που ενδεχομένως διαμορφωθούν. 

γ) Εξασφάλιση της ευστάθειας των φυσικών πρανών στα κατάντι του 
ορίου το οποίο καθορίζεται από την γραμμή του χάρτη για την αποφυγή 
αστοχίας της θεμελίωσης των ανάντι του ορίου αυτού οικοδομών. Απαι¬ 
τείται η σύνταξη αντίστοιχης γεωλογικής - γεωτεχνικής μελέτης. 

III. Περιοχή ΚΠ3: 

Κατάλληλη για δόμηση υπό τις εξής προϋποθέσεις: 

α) Να εξασφαλιστεί το οποιοδήποτε δομικό έργο και γενικότερα η πε¬ 
ριοχή αυτή από τις καταπτώσεις βραχωδών τεμαχίων των ανάντι φυσι¬ 
κών πρανών. 

β) Να ληφθεί υπόψη κατά την επιλογή της χρήσης ο ενδεχόμενος κίν¬ 
δυνος των επιπτώσεων από ενδεχόμενη μελλοντική εμφάνιση κύματος 
Τσουνάμη. 

IV. Περιοχή ΚΠ4: 

Κατάλληση για δόμηση υπό τις προϋποθέσεις (α) και (β) που ισχύουν 
για την περιοχή ΚΠ2 και την προϋπόθεση (β) που ισχύει για την πε¬ 
ριοχή ΚΠ3. 

V. Περιοχή Α1: 

Ακατάλληλη για δόμηση συνήθων οικοδομών λόγω μεγάλων έως 
ημικατακόρυφων γεωμορφολογικών κλίσεων, διάβρωσης - χαλάρω¬ 
σης, σε αρκετές θέσεις αποκόλλησης και κατάπτωσης βραχωδών πρι¬ 
σμάτων. 


Η κατασκευή ειδικών δομικών έργων δύναται να γίνει μόνο μετά από 
πλήρη γεωλογική - γεωτεχνική μελέτη η οποία να αποβλέπει στην εξα¬ 
σφάλιση των ιδίων των έργων αλλά και των προβλεφθησομένων άλλων 
δομικών έργων στα ανάντι ή και στα κατάντι, των βραχωδών πρανών. 

VI. Περιοχή Α2: 

Ακατάλληλη για δόμηση λόγω πολύ μεγάλων γεωμορφολογικών 
κλίσεων εκτεταμένης διάβρωσης - χαλάρωσης της βραχομάζας και 
εκτενών αποκολλήσεων - καταπτώσεων βραχωδών πρισμάτων και 
συσσώρευσης των προϊόντων αυτών. 

Η κατασκευή ειδικών δομικών έργων ενδεχομένως δύναται να γίνει 
μόνο αφού υπάρξουν προϋποθέσεις εξασφάλισης της ευστάθειας των 
ιδίων των έργων αλλά και των προβλεφθησομένων έργων στα ανάντι 
των βραχωδών πρανών των ζωνών Α2. Τα ανωτέρω πρέπει να τεκμη¬ 
ριώνονται με την εκπόνηση πλήρους γεωλογικής και γεωτεχνικής μελέ¬ 
της. 

4. Τα όρια των παραπάνω ζωνών φαίνονται στο σχετικό διάγραμμα 
που συνοδεύει την παρούσα απόφαση. 

Δ. Επί πλέον των ανωτέρω ορίζονται τα εξής: 

1. α. Τα πρανή πρέπει να έχουν την ομαλότερη δυνατή διαμόρφωση. 

β. Η οδοποιία σε περιοχές μεγάλων κλίσεων εφόσον κρίνεται δυνατόν 

πρέπει να έχει το μικρότερο επιτρεπόμενο από τα πολεοδομικά πρότυπα 
πλάτους 7 μέτρα για οδούς σχημάτων, και 4 μέτρα για πεζοδρόμους. 

γ. Οι χώροι στάθμευσης αυτοκινήτων να εξασφαλίζονται κατά τέ¬ 
τοιον τρόπο ώστε να καλύπτονται πλήρως αισθητικά από το δομημένο ή 
διαμορφωμένο περιβάλλοντα χώρο. 

δ. Η υδροδότηση εξασφαλίζεται με σύνδεση με το κοινοτικό δίκτυο. 

ε. Η διάθεση των λυμάτων συμπεριλαμβάνει βιολογικό καθαρισμό 
των υγρών αποβλήτων και πραγματοποιείται με τρόπο που διασφαλίζε¬ 
ται η ακτή από ενδεχόμενη ρύπανση. 

2. Για την εκτέλεση έργων οιασδήποτε φύσεως στον αιγιαλό/ 
παραλία ακολουθείται η διαδικασία έγκρισης που προβλέπεται από τις 
ισχύουσες διατάξεις. 

3. Η ίδρυση τουριστικής μονάδας ελάχιστης δυναμικότητας 150 κλι¬ 
νών εγκρίνεται μετά από μελέτη και σύμφωνα με τις σχετικές διατάξεις 
του ΕΟΤ. 

4. Για τον καθορισμό περιβαλλοντικών όρων επιβάλλεται η παρακο¬ 
λούθηση της σύνταξης της πολεοδομικής μελέτης καθώς επίσης και της 
μελέτης βιολογικού καθορισμού και διάθεσης λυμάτων από την Διεύ¬ 
θυνση Περιβαλλοντικού Σχεδιασμού του Υπουργείου Περιβάλλοντος, 
Χωροταξίας και Δημοσίων Έργων. 

5. Η μελέτη ύδρευσης, αποχέτευσης υποβάλλεται προς έγκριση στην 
αρμόδια Τεχνική Υπηρεσία Δήμων και Κοινοτήτων (Τ.Υ.Δ.Κ.) προ της 
κατάθεσης του φακέλλου της πολεοδομικής μελέτης στο Υπουργείο Πε¬ 
ριβάλλοντος, Χωροταξίας και Δημησίων Έργων. 

6. Επιβάλλεται η παρακολούθηση των έργων εκσκαφής και διαμόρ¬ 
φωσης από την αρμόδια Υπηρεσία του Υπουργείου Πολιτισμού. 

Ε. Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Μαΐου 1992 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


5187 








5188 

Αριθ. ΚΟ/ΟΙΚ/589 (2) 

Εγκριση ρυμοτομικού σχεδίου τμήματος της εντός ορίων περιοχής του 

οικισμού Νέας Κοτύλης Ν. Καστοριάς. 

Ο ΝΟΜΑΡΧΗΣ ΚΑΣΤΟΡΙΑΣ 
Έχοντας υπόψη: 

1. Τις διατάξεις του Ν.Δ/τος της 17.7.1923 (ΦΕΚ 228/Α) όπως 
τροποποιήθηκαν και συμπληρώθηκαν μεταγενέστερα. 

2. Τις διατάξεις του Ν. 1337/83 (ΦΕΚ 33/Α) και ειδικότερα το άρ¬ 
θρο 38 αυτού. 

3. Τις διατάξεις του Π.Δ/τος 24.4.1985 (ΦΕΚ 181 Δ) όπως τροπο¬ 
ποιήθηκε και συμπληρώθηκε. 

4. Τις διατάξεις του από 2.4.1985 (ΦΕΚ 225/Δ) Π. Δ/τος «Μετα¬ 
βίβαση αρμοδιοτήτων στους Νομάρχες για την έγκριση και τροποποί¬ 
ηση ρυμοτομικών σχεδίων καθώς και όρων και περιορισμών δόμησης 
αγροτικών οικισμών. 


5. Την 4/1/31.3.1992 γνωμοδότηση του Συμβουλίου Χ.Ο.Π. Ν. 
Καστοριάς. 

6. Την 28/1991 γνωμοδότηση του κοινοτικού Συμβουλίου Κοτύ¬ 
λης, αποφασίζουμε: 

_ Εγκρίνεται το ρυμοτομικό σχέδιο τμήματος της εντός ορίων περιο- 
χής οικισμού Νέας Κοτύλης Ν. Καστοριάς όπως αυτό φαίνεται στο 
συνημένο διάγραμμα κλίμακος 1:1000 που αποτελεί αναπόσπαστο μέ- 
ρος της παροϋσης απόφασης. 

Η ισχύς της απόφασης αυτής αρχίζει από την ημέρα δημοσίευσής της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καστοριά, 6 Μαΐου 1992 
Ο Νομάρχης 

ΞΕΝΟΦΩΝ ΣΤΕΡΓΙΑΔΗΣ 



ΣΥΝΟΙΚΙΣΜΟΣ ΚΟΤΥΛΗ ("ΚΑΣΤΟΡΙΑΣ) 

ΑΠΟΤΥΠΩΣΗ-ΡΥΜΟΤΟΜΙΑ 1988 

Αριθ. ΤΠ 2556 (3) 

Τροποποίηση ρυμοτομικού σχεδίου που αφορά την μετατόπιση του δρό¬ 
μου μεταξύ των ΟΤ 35 και του ΚΧ σε συνέχεια του ΟΤ 31 του οικι¬ 
σμού Μακρυγιάλου Ν. Πιερίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2. Τις διατάξεις του Ν.3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν. 

.3. Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4. Τις διατάξεις του 183/86 Π.Δ/τος (ΦΕΚ 70/Α). 

5. Τις με αριθ. 13/91 και 168/91 αποφάσεις του κοινοτικού συμ¬ 
βουλίου Μακρυγιάλου σύμφωνα με τις οποίες το συμβούλιο γνωμοδό- 


τησε υπέρ της τροποποίησης του σχεδίου με μετατόπιση του δρόμου με¬ 
ταξύ των ΟΤ 35 και του ΚΧ σε συνέχεια του ΟΤ 31. 

6. Το από 13 Μαρτίου 92 πρακτικό ΣΧΟΠ Ν. Πιερίας σύμφωνα με 
το οποίο το συμβούλιο γνωμοδότηαε υπέρ της τροποποίησης που αφορά 
την μετατόπιση του δρόμου μεταξύ των ΟΤ 35 και ΚΧ σε συνέχεια του 
ΟΤ 31 ώστε να μην ρυμοτομούνται κτίσματα στο ΟΤ 35 προς την 
πλευρά του ΚΧ μειώνοντας το ΚΧ όπως φαίνεται στο συνημμένο διά¬ 
γραμμα, αποφασίζουμε: 

Εγκρίνουμε την τροποποίηση του ρυμοτομικού σχεδίου που αφορά 
την μετατόπιση του δρόμου μεταξύ των ΟΤ 35 και του ΚΧ σε συνέχεια 
του ΟΤ 31 μειώνοντας το ΚΧ όπως φαίνεται στο συνημμένο διάγραμμα 
που συνοδεύει την παρούσα απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως 
και το συνημμένο διάγραμμα θα αναρτηθεί μετά τη δημοσίευση της 
απόφασης για 15 ημέρες στο ΤΠ και ΠΕ. 

Κατερίνη, 4 Μαΐου 1992 
Ο Νομάρχης 

ΜΙΛΤΙΑΔΗΣ ΚΑΝΩΤΑΣ 

Αριθ. Τ11 2562 (4) 

Τροποποίηση ρυμοτομικού σχεδίου που αφορά τη μείωση της ΠΧ στο 
ΟΤ 323α της πόλης Κατερίνης Ν. Πιερίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2. Τις διατάξεις του Ν.3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν μεταγενέστερα με 
το Ν.Δ. 523/70. 

3. Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4. Τις διατάξεις του υπ’ αριθ. 183/86 Π.Δ/τος (ΦΕΚ 70/Α). 

5. Τις με αριθ. 275/91 και 373/91 αποφάσεις του Δημοτικού συμ¬ 
βουλίου Κατερίνης σύμφωνα με τις οποίες το συμβούλιο γνωμοδότησε 


υπέρ της τροποποίησης του σχεδίου της Κατερίνης στο ΟΤ 323α με μεί¬ 
ωση η ΠΧ όπως φαίνεται στο συνημμένο διάγραμμα. 

6. Το από 13.3.92 πρακτικό ΣΧΟΠ Ν. Πιερίας σύμφωνα με το 
οποίο το συμβούλιο συμφωνεί με την άποψη του Δημοτικού Συμβουλίου 
και προτείνει να μειωθεί η ΠΧ στο ΟΤ 323α στα 20,00 μ. συνολικά με 
περιμετρικό πεζόδρομο 3,00 μ. όπως φαίνεται στο συνημμένο διά¬ 
γραμμα, αποφασίζουμε: 

Εγκρίνουμε την τροποποίηση του ρυμοτομικού σχεδίου που αφορά 
την μείωση της παιδικής χαράς στο ΟΤ 323α της πόλης Κατερίνης 
όπως φαίνεται στο συμημμένο διάγραμμα που συνοδεύει την παρούσα 
απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως 
και το συνημμένο διάγραμμα θα αναρτηθεί στο ΤΠ και ΠΕ μετά τη δη¬ 
μοσίευση για 15 ημέρες. 

Κατερίνη, 4 Μαΐου 1992 
Ο Νομάρχης 

ΜΙΛΤΙΑΔΗΣ ΚΑΝΩΤΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







